
	1.
	Noteikumu konsolidētā versija
3.2.18. mērkaziņas (Gallinago gallinago) – no 1. augusta līdz 15. decembrim.
	Iebildums
Dabas aizsardzības pārvalde (turpmāk - DAP) nepiekrīt mērkaziņu iekļaušanai Medību noteikumos kā medījamo sugu.
Iebildums tiek pamatots ar to, ka mērkaziņu var sajaukt ar ķikutu, kas Latvijā ir apdraudēta suga – atbilstoši IUCN kritērijiem apdraudētības kategorija VU (jutīga suga). Lielākajā daļā valstu, kur mērkaziņa tiek medīta, ķikuts nav sastopams vai ir sastopams ārkārtīgi reti, tādējādi ir zems risks, ka mērkaziņu medībās nejauši var tikt nogalināts ķikuts.
Analizējot sugas populācijas stāvokli Latvijā, īstermiņā tā ir stabila, savukārt populācijas stāvokļa ilgtermiņa tendence Latvijā ir nezināma, bet sugas populācijas stāvokļa tendence Eiropā ir lejupejoša, un tas nozīmē, ka sugai ir nepieciešama aizsardzība visā Eiropas teritorijā.
Medību noteikumi jau šobrīd aizliedz šaut uz neskaidru mērķi. DAP nav pārliecības, ka mednieki spēj atšķirt mērkaziņas no ķikutiem, it sevišķi īsā lidojuma laikā - īpaši, ja runājam par sugām, kas ir tik līdzīgas, ka to atšķiršana apstākļos, kur lēmums jāpieņem sekundes laikā (tipiski mērkaziņu medībās), var sagādāt grūtības pat labam putnu pazinējam, kur nu vēl caurmēra medniekam. Relatīvi parastā mērkaziņa un globāli apdraudētais ķikuts ir tieši šāds ļoti līdzīgo sugu piemērs. Šādā situācijā, kļūda tiks konstatēta tikai tad, kad putns jau būs nošauts un kaitējums jau būs nodarīts, bet sods neatgriezīs populācijai iznīcināto globāli apdraudētās sugas indivīdu, kas rezultēsies ar ķikuta populācijas stāvokļa strauju pasliktināšanos Latvijā.
Piedāvātā redakcija
-
	Māra Kauliņa (DAP)

	2.
	Noteikumu konsolidētā versija
7. Šajos noteikumos un medības reglamentējošos normatīvajos aktos noteiktajā kārtībā zīdītāju medīšana ārpus noteiktajiem medību termiņiem pieļaujama, ja tas nepieciešams postījumu novēršanai, kā arī sabiedrības drošības un interešu aizsardzībai.
	Iebildums
Atbilstoši pārkāpumu procedūras lietai Nr.2021/2260 (2022) 1647 precizējami 7.punkta nosacījumi attiecībā uz Dzīvotņu direktīvas V pielikuma sugām, paredzot, ka izņēmi pieļaujami tikai  tad, ja nav apmierinošas alternatīvas un netiek kaitēts attiecīgo sugu populāciju saglabāšanai labvēlīgā aizsardzības statusā. Noteikumu 7.punkts būtu papildināms ar jaunu teikumu. Lai nerastos pārpratumi attiecībā par to uz kurām sugām šie nosacījumi attiecināmi, tad ierosinām sugas uzskaitīt.
Piedāvātā redakcija
7.Šajos noteikumos un medības reglamentējošajos normatīvajos aktos noteiktajā kārtībā zīdītāju medīšana ārpus noteiktajiem medību termiņiem pieļaujama, ja tas nepieciešams postījumu novēršanai, kā arī sabiedrības drošības un interešu aizsardzībai. Vilka (Canis lupus), bebra (Castor fiber), meža caunas (Martes martes), seska (Mustela putorius), baltā zaķa (Lepus timidus) un zeltainā šakāļa (Canis aureus) medīšana ārpus noteiktajiem medību termiņiem pieļaujama tikai tad, ja nav apmierinošas alternatīvas un netiek kaitēts attiecīgās sugas populācijas saglabāšanai labvēlīgā aizsardzības statusā tās dabiskās izplatības areālā
	Vilnis Bernards (VARAM)

	3.
	Noteikumu konsolidētā versija
 Akts par vilka nomedīšanu
	Iebildums
Ja tiek svītrots noteikumu 4. pielikums, lūdzam sniegt skaidrojumu, kā Dabas aizsardzības pārvalde (turpmāk - DAP) turpmāk varēs pārliecināties, ka 1973. gada 3. marta Vašingtonas konvencijas “Par starptautisko tirdzniecību ar apdraudēto savvaļas dzīvnieku un augu sugām” (tupmāk - CITES) pielikumos iekļautas medījamas dzīvnieku sugas indivīds ir legāli iegūts mednieka īpašumā, ja mednieks vēlēsies nomedīto dzīvnieku eksportēt vai izmantot komerciālos nolūkos. Atbilstoši normatīvajam regulējumam šādā gadījumā ir nepieciešams saņemt CITES  atļauju vai sertifikātu, kuru izsniedz DAP.
 
Piedāvātā redakcija
-
	Māra Kauliņa (DAP)

	4.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Anotācijas sadaļā Risinājuma apraksts precizējama informācija attiecībā par garkalā (Anas acuta) statusu
Piedāvātā redakcija
-
	Vilnis Bernards (VARAM)

	5.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lūdzu anotācijā norādīt, ka Maža valsts reģistrā personas var autentificēties bez maksas ar viesiem Latvija.lv pieejamajiem autentificēšanās rīkiem.
Piedāvātā redakcija
-
	Pauls Puķītis (VARAM)

	6.
	Noteikumu konsolidētā versija
3.2.18. mērkaziņas (Gallinago gallinago) – no 1. augusta līdz 15. decembrim.
	Priekšlikums
Lūdzam atkārtoti  izvērtēt mērkaziņas iekļaušanas medījamo sugu sarakstā pamatotību, ņemot vērā ka nav mainījušies nosacījumi, kas bija par pamatu negatīvam lēmumam 2022.gada 12.aprīļa Ministru kabineta sēdē.
Piedāvātā redakcija
-
	Vilnis Bernards (VARAM)



